CELEX: 32018D0937
Language: da
Date: 2018-06-28 00:00:00
Title: Det Europæiske Råds afgørelse (EU) 2018/937 af 28. juni 2018 om Europa-Parlamentets sammensætning

2.7.2018   
            
            
               DA
            
            
               Den Europæiske Unions Tidende
            
            
               LI 165/1
            
         DET EUROPÆISKE RÅDS AFGØRELSE (EU) 2018/937
   af 28. juni 2018
   om Europa-Parlamentets sammensætning
   DET EUROPÆISKE RÅD HAR —
   under henvisning til traktaten om Den Europæiske Union, særlig artikel 14, stk. 2,
   under henvisning til Europa-Parlamentets initiativ (1),
   under henvisning til godkendelse fra Europa-Parlamentet (2), og
   ud fra følgende betragtninger:
   
               (1)
            
            
               Artikel 14, stk. 2, første afsnit, i traktaten om Den Europæiske Union (TEU) fastsætter kriterierne for Europa-Parlamentets sammensætning, nemlig at antallet af repræsentanter for Unionens borgere ikke må overstige syv hundrede og halvtreds plus formanden, at borgerne skal repræsenteres degressivt proportionalt med en mindstetærskel på seks medlemmer for hver medlemsstat, og at ingen medlemsstat kan tildeles mere end seksoghalvfems pladser.
            
         
               (2)
            
            
               Af artikel 10 i TEU fremgår det bl.a., at Unionens funktionsmåde bygger på det repræsentative demokrati, hvor borgerne repræsenteres direkte på EU-plan i Europa-Parlamentet, og medlemsstater repræsenteres af deres regeringer, der selv er demokratisk ansvarlige over for deres nationale parlamenter eller borgere, i Rådet.
            
         
               (3)
            
            
               Artikel 14, stk. 2, i TEU finder derfor anvendelse inden for konteksten af de bredere institutionelle ordninger, der er fastsat i traktaterne, og som ligeledes omfatter bestemmelserne om beslutningstagning i Rådet —
            
         VEDTAGET FØLGENDE AFGØRELSE:
   Artikel 1
   Ved anvendelsen af artikel 14, stk. 2, i TEU skal følgende principper overholdes:
   
               —
            
            
               ved fordelingen af pladser i Europa-Parlamentet skal de i TEU fastsatte minimums- og maksimumstal pr. medlemsstat udnyttes fuldt ud for så nøjagtigt som muligt at afspejle størrelsen af medlemsstaternes respektive befolkninger
            
         
               —
            
            
               degressiv proportionalitet defineres som følger: forholdet mellem de enkelte medlemsstaters indbyggertal og antal pladser inden afrunding til hele tal skal variere i forhold til deres respektive indbyggertal på en sådan måde, at hvert enkelt medlem af Europa-Parlamentet fra en mere folkerig medlemsstat repræsenterer flere borgere end hvert enkelt medlem af Europa-Parlamentet fra en mindre folkerig medlemsstat, og omvendt, at jo større en medlemsstats befolkning er, jo mere ret har den til et stort antal pladser i Europa-Parlamentet
            
         
               —
            
            
               fordelingen af pladser i Europa-Parlamentet skal afspejle den demografiske udvikling i medlemsstaterne.
            
         Artikel 2
   Kommissionen (Eurostat) beregner størrelsen af medlemsstaternes befolkning på grundlag af de seneste oplysninger fra medlemsstaterne og i henhold til en metode fastlagt i Europa-Parlamentets og Rådets forordning (EU) nr. 1260/2013 (3).
   Artikel 3
   1.   Antallet af repræsentanter i Europa-Parlamentet, der vælges i hver enkelt medlemsstat, for valgperioden 2019-2024 fastsættes hermed til:
   
               Belgien
            
            
               21
            
         
               Bulgarien
            
            
               17
            
         
               Tjekkiet
            
            
               21
            
         
               Danmark
            
            
               14
            
         
               Tyskland
            
            
               96
            
         
               Estland
            
            
               7
            
         
               Irland
            
            
               13
            
         
               Grækenland
            
            
               21
            
         
               Spanien
            
            
               59
            
         
               Frankrig
            
            
               79
            
         
               Kroatien
            
            
               12
            
         
               Italien
            
            
               76
            
         
               Cypern
            
            
               6
            
         
               Letland
            
            
               8
            
         
               Litauen
            
            
               11
            
         
               Luxembourg
            
            
               6
            
         
               Ungarn
            
            
               21
            
         
               Μalta
            
            
               6
            
         
               Nederlandene
            
            
               29
            
         
               Østrig
            
            
               19
            
         
               Polen
            
            
               52
            
         
               Portugal
            
            
               21
            
         
               Rumænien
            
            
               33
            
         
               Slovenien
            
            
               8
            
         
               Slovakiet
            
            
               14
            
         
               Finland
            
            
               14
            
         
               Sverige
            
            
               21
            
         2.   Såfremt Det Forenede Kongerige stadig er en EU-medlemsstat ved begyndelsen af valgperioden 2019-2024, skal antallet af repræsentanter i Europa-Parlamentet pr. medlemsstat, som tiltræder deres mandat, dog være det antal, der er fastsat i artikel 3 i Rådets afgørelse 2013/312/EU (4), indtil Det Forenede Kongeriges udtræden af Unionen får retskraft.
   Når Det Forenede Kongeriges udtræden af Unionen får retskraft, er antallet af repræsentanter i Europa-Parlamentet, der vælges i hver medlemsstat, det, der er fastsat i stk. 1 i denne artikel.
   Alle repræsentanter i Europa-Parlamentet, som besætter de ekstra pladser, der fremkommer som forskellen mellem antallet af pladser, der tildeles i henhold til første og andet afsnit, tiltræder deres mandater i Europa-Parlamentet på samme tid.
   Artikel 4
   I tilstrækkelig god tid inden begyndelsen af valgperioden 2024-2029 forelægger Europa-Parlamentet Det Europæiske Råd i overensstemmelse med artikel 14, stk. 2, i TEU et forslag til en ajourført fordeling af pladserne i Europa-Parlamentet.
   Artikel 5
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 28. juni 2018.
      
         
            På Det Europæiske Råds vegne
         
         D. TUSK
         
            Formand
         
      
   
   
      (1)  Initiativ vedtaget den 7.2.2018 (endnu ikke offentliggjort i EUT).
   
      (2)  Godkendelse af 13.6.2018 (endnu ikke offentliggjort i EUT).
   
      (3)  Europa-Parlamentets og Rådets forordning (EU) nr. 1260/2013 af 20. november 2013 om europæiske demografiske statistikker (EUT L 330 af 10.12.2013, s. 39).
   
      (4)  Det Europæiske Råds afgørelse 2013/312/EU af 28. juni 2013 om Europa-Parlamentets sammensætning (EUT L 181 af 29.6.2013, s. 57).